CELEX: 32020D1829
Language: ga
Date: 2020-11-24 00:00:00
Title: Cinneadh (AE) 2020/1829 ón gComhairle an 24 Samhain 2020 maidir le tograí a thíolacadh, thar ceann an Aontais Eorpaigh, chun Iarscríbhinn IV agus iontrálacha áirithe in Iarscríbhinní II agus IX a ghabhann le Coinbhinsiún Basel maidir le Rialú Gluaiseachtaí Trasteorann Dramhaíolacha Guaiseacha agus a nDiúscairt lena meas ag an gcúigiú cruinniú dhéag de Chomhdháil na bPáirtithe, agus maidir leis an seasamh atá le glacadh thar ceann an Aontais Eorpaigh ag an gcruinniú sin a mhéid a bhaineann le tograí ó Pháirtithe eile sa Choinbhinsiún sin chun Iarscríbhinn IV agus iontrálacha áirithe in Iarscríbhinní II, VIII agus IX a ghabhann leis an gCoinbhinsiún sin a leasú

4.12.2020   
               
               
                  GA
               
               
                  Iris Oifigiúil an Aontais Eorpaigh
               
               
                  L 409/28
               
            
         CINNEADH (AE) 2020/1829 ÓN gCOMHAIRLE
         an 24 Samhain 2020
         maidir le tograí a thíolacadh, thar ceann an Aontais Eorpaigh, chun Iarscríbhinn IV agus iontrálacha áirithe in Iarscríbhinní II agus IX a ghabhann le Coinbhinsiún Basel maidir le Rialú Gluaiseachtaí Trasteorann Dramhaíolacha Guaiseacha agus a nDiúscairt lena meas ag an gcúigiú cruinniú dhéag de Chomhdháil na bPáirtithe, agus maidir leis an seasamh atá le glacadh thar ceann an Aontais Eorpaigh ag an gcruinniú sin a mhéid a bhaineann le tograí ó Pháirtithe eile sa Choinbhinsiún sin chun Iarscríbhinn IV agus iontrálacha áirithe in Iarscríbhinní II, VIII agus IX a ghabhann leis an gCoinbhinsiún sin a leasú
         TÁ COMHAIRLE AN AONTAIS EORPAIGH,
         
         Ag féachaint don Chonradh ar Fheidhmiú an Aontais Eorpaigh, agus go háirithe Airteagal 192(1) i gcomhar le hAirteagal 218(9) de,
         Ag féachaint don togra ón gCoimisiún Eorpach,
         De bharr an mhéid seo a leanas:
         
                     (1)
                  
                  
                     Tháinig Coinbhinsiún Basel maidir le Rialú Gluaiseachtaí Trasteorann Dramhaíolacha Guaiseacha agus a nDiúscairt (“an Coinbhinsiún”) i bhfeidhm in 1992 agus thug an tAontas i gcrích é trí bhíthin Cinneadh 93/98/CEE ón gComhairle (1).
                  
               
                     (2)
                  
                  
                     Is le Rialachán (CE) Uimh. 1013/2006 ó Pharlaimint na hEorpa agus ón gComhairle (2) a chuirtear chun feidhme an Coinbhinsiún agus Cinneadh C(2001)107/FINAL ó Chomhairle na hEagraíochta um Chomhar agus Forbairt Eacnamaíochta (ECFE) i dtaca le hathbhreithniú Chinneadh C(92)39/FINAL maidir le rialú gluaiseachtaí trasteorann dramhaíolacha atá ceaptha d’oibríochtaí aisghabhála (“Cinneadh ECFE”) laistigh den Aontas. Tagraítear do na hoibríochtaí diúscartha atá liostaithe in Iarscríbhinn IV a ghabhann leis an gCoinbhinsiún i roinnt gníomhartha de chuid an Aontais, amhail Treoir 2008/98/CE ó Pharlaimint na hEorpa agus ón gComhairle (3).
                  
               
                     (3)
                  
                  
                     De bhun an Choinbhinsiúin, déanfaidh Comhdháil na bPáirtithe, de réir mar is gá, leasuithe ar an gCoinbhinsiún, agus ar na hIarscríbhinní a ghabhann leis, a mheas agus a ghlacadh. Tá leasuithe ar an gCoinbhinsiún le glacadh ag cruinniú de chuid Chomhdháil na bPáirtithe.
                  
               
                     (4)
                  
                  
                     Le linn a 15ú cruinniú atá beartaithe do mhí Iúil 2021, déanfaidh Comhdháil na bPáirtithe, i gcomhréir leis an nós imeachta a leagtar amach in Airteagal 18 den Choinbhinsiún, tograí arna dtíolacadh ag an Aontas nó ag aon Pháirtí eile sa Choinbhinsiún chun leasuithe ar Iarscríbhinní II, IV, VIII agus IX a ghabhann leis an gCoinbhinsiún a mheas.
                  
               
                     (5)
                  
                  
                     Ba cheart togra chun Iarscríbhinn IV a ghabhann leis an gCoinbhinsiún a leasú a thíolacadh, thar ceann an Aontais, d’fhonn: réamhrá ginearálta a chur isteach lena ndéanfar idirdhealú soiléir idir na téarmaí “neamh-aisghabháil” agus “aisghabháil”, soiléiriú a dhéanamh go gcumhdófar gach oibríocht diúscartha a tharlaíonn nó a d’fhéadfadh tarlú i gcleachtas cibé stádas dlíthiúil atá aici agus cibé acu a mheastar nó nach meastar go bhfuil siad fónta ó thaobh an chomhshaoil de, agus go gcumhdófar gach oibríocht a tharlaíonn sula ndéanfar oibríochtaí eile a thíolacadh; teidil agus téacsanna réamhráiteacha a chur isteach freisin lena mínítear cad go díreach atá i gceist le “hoibríochtaí neamh-aisghabhála” (Iarscríbhinn IVA) agus le “hoibríochtaí aisghabhála” (Iarscríbhinn IVB); tuairiscithe na n-oibríochtaí a uasdátú agus a shoiléiriú i gcomhréir le forbairtí eolaíocha, teicniúla agus eile, forbairtí a tharla ó glacadh an Coinbhinsiún in 1989; agus chun a áirithiú, trí bhíthin forálacha uileghabhálacha a thabhairt isteach, go gcumhdófar le ceanglais an Choinbhinsiúin gach oibríocht nach luaitear go sonrach.
                  
               
                     (6)
                  
                  
                     Is tuairiscí ginearálta ar “oibríochtaí diúscartha” na tuairiscí atá in Iarscríbhinn IV, b’fhiú tuilleadh soiléireachta a thabhairt ina leith. Mar sin, ba cheart don Aontas a mholadh go bhforbródh Comhdháil na bPáirtithe míniúcháin nó treoir chun soiléiriú breise a thabhairt faoi ábhar na n-oibríochtaí sin in Iarscríbhinn IV a ghabhann leis an gCoinbhinsiún, nó go dtacódh sé le togra den chineál sin ó Pháirtithe eile. Ba cheart soiléirithe agus samplaí den sórt sin maidir leis na hoibríochtaí a chumhdaítear a bheith sna míniúcháin nó sa treoir sin, agus níor cheart iad a chur san áireamh i dtéacs an Choinbhinsiúin. B’fhearr go nglacfaí mínithe nó treoir den sórt sin sula dtiocfadh na leasuithe d’Iarscríbhinn IV a ghabhann leis an gCoinbhinsiún de bheith éifeachtach.
                  
               
                     (7)
                  
                  
                     Is iad na cuspóirí atá ag na tograí a bhaineann le hIarscríbhinn IV a ghabhann leis an gCoinbhinsiún: chun a áirithiú go mbeidh sásraí rialaithe iomchuí an Choinbhinsiúin iomlán infheidhme, agus gurbh amhlaidh, dá nglacfaí iad, go bhfeabhsódh siad rialuithe ar loingsithe dramhaíola; toirmeasc ar loingsithe neamhdhleathacha a éascú; soiléireacht dhlíthiúil a fheabhsú agus tuiscint agus léiriú coiteann i measc na bPáirtithe sa Choinbhinsiún a bhunú maidir le hoibríochtaí; agus tacú le bainistiú dramhaíola atá fónta ó thaobh an chomhshaoil de ar an leibhéal domhanda agus rannchuidiú leis an aistriú i dtreo geilleagair chiorclaigh dhomhanda.
                  
               
                     (8)
                  
                  
                     De thoradh an togra chun Iarscríbhinn IV a ghabhann leis an gCoinbhinsiún a leasú, ba cheart tograí a thíolacadh, thar ceann an Aontais, chun iontrálacha maidir le dramhaíl phlaisteach in Iarscríbhinní II agus IX a ghabhann leis an gCoinbhinsiún a leasú, toisc go dtagraíonn siad d’oibríocht diúscartha áirithe atá liostaithe in Iarscríbhinn IV a ghabhann leis an gCoinbhinsiún.
                  
               
                     (9)
                  
                  
                     Ba cheart don Aontas tacú, i bprionsabal, le leasuithe a mholann Páirtithe eile sa Choinbhinsiún dá éis sin maidir leis an liosta d’oibríochtaí diúscartha in Iarscríbhinn IV a ghabhann leis an gCoinbhinsiún, na hiontrálacha maidir le dramhthrealamh leictreach agus leictreonach atá liostaithe faoi láthair in Iarscríbhinní VIII agus IX a ghabhann leis an gCoinbhinsiún agus na hiontrálacha nua atá beartaithe le haghaidh dramhaíl den sórt sin in Iarscríbhinn II a ghabhann leis an gCoinbhinsiún (catagóirí dramhaíola ar gá iad a mheas ar bhealach speisialta), ar choinníoll go bhféadfadh siad na cuspóirí céanna a bhaint amach leis na cuspóirí atá laistiar de thograí an Aontais a bhaineann le hIarscríbhinn IV a ghabhann leis an gCoinbhinsiún.
                  
               
                     (10)
                  
                  
                     Is iomchuí an seasamh atá le glacadh thar ceann an Aontais ag an 15ú cruinniú de Chomhdháil na bPáirtithe maidir le tograí ó Pháirtithe eile a ghabhann leis an gCoinbhinsiún chun Iarscríbhinn IV agus iontrálacha áirithe in Iarscríbhinní II, VIII agus IX a ghabhann leis an gCoinbhinsiún a leagan amach, ós rud é go mbeidh an gníomh atá beartaithe (leasuithe ar Iarscríbhinní a ghabhann leis an gCoinbhinsiún) ina cheangal ar an Aontas agus go mbeidh tionchar aige ar raon feidhme agus ar inneachar dhlí an Aontais, agus go háirithe ar Rialachán (CE) Uimh. 1013/2006 agus Treoir 2008/98/CE.
                  
               
                     (11)
                  
                  
                     Is iomchuí an staid mar atá maidir le loingsithe dramhthrealaimh leictrigh agus leictreonaigh neamhghuaisigh laistigh den Aontas agus de Limistéar Eorpach Eacnamaíoch (LEE) a choinneáil ar bun, agus dá bhrí sin gan an córas rialaithe a úsáid a eascraíonn as an bhféidearthacht go gcuirfear iontrálacha breise le hIarscríbhinn II a ghabhann leis an gCoinbhinsiún maidir le loingsithe den sórt sin. Chuige sin, ba cheart don Aontas, oiread agus is gá, úsáid a bhaint as na nósanna imeachta a leagtar amach i gCinneadh ECFE, gan dochar don fhógra a tíolacadh i gcomhréir le hAirteagal 11 den Choinbhinsiún, chun a áirithiú nach bhforchuirtear rialú breise ar loingsithe dramhthrealaimh leictrigh agus leictreonaigh neamhghuaisigh laistigh den Aontas agus de LEE, de thoradh leasuithe ar Iarscríbhinn II a ghabhann leis an gCoinbhinsiún a ghlacadh.
                  
               TAR ÉIS AN CINNEADH SEO A GHLACADH:
         
            Airteagal 1
            
               1.   Ag féachaint do na tograí chun Iarscríbhinn IV agus iontrálacha áirithe in Iarscríbhinní II agus IX a ghabhann le Coinbhinsiún Basel maidir le Rialú Gluaiseachtaí Trasteorann Dramhaíolacha Guaiseacha agus a nDiúscairt (“an Coinbhinsiún”) a leasú chomh maith le tograí lena leasaítear Iarscríbhinní II, VIII agus IX a ghabhann leis an gCoinbhinsiún i dtaca le dramhthrealamh leictreach agus leictreonach, ag an 15ú cruinniú de Chomhdháil na bPáirtithe, saothróidh an tAontas na cuspóirí seo a leanas:
               
                           (a)
                        
                        
                           a áirithiú go mbeidh sásraí rialaithe an Choinbhinsiúin iomlán infheidhme, chun rialuithe ar loingsithe dramhaíola a fheabhsú agus chun toirmeasc loingsithe dramhaíola neamhdhleathacha a éascú;
                        
                     
                           (b)
                        
                        
                           tacú le bainistiú dramhaíola atá fónta ó thaobh an chomhshaoil de ar leibhéal domhanda agus rannchuidiú leis an aistriú i dtreo geilleagair chiorclaigh dhomhanda; agus
                        
                     
                           (c)
                        
                        
                           soiléireacht dhlíthiúil a fheabhsú chomh maith le tuiscint choiteann agus léirmhíniú coiteann a bhunú i measc na bPáirtithe ar na hoibríochtaí diúscartha a chumhdaítear faoi Iarscríbhinn IV a ghabhann leis an gCoinbhinsiún;.
                        
                     
            
               2.   Chun na cuspóirí a liostaítear i mír 1 a shaothrú, tíolacfaidh an tAontas togra ag an 15ú cruinniú de Chomhdháil na bPáirtithe lena leasaítear Iarscríbhinn IV a ghabhann leis an gCoinbhinsiún d’fhonn an méid seo a leanas a dhéanamh:
               
                           (a)
                        
                        
                           réamhrá ginearálta a chur isteach in Iarscríbhinn IV lena ndéanfar idirdhealú soiléir idir na téarmaí “neamh-aisghabháil” agus “aisghabháil”, agus soiléiriú a dhéanamh go gcumhdófar gach oibríocht diúscartha a tharlaíonn nó a d’fhéadfadh tarlú i gcleachtas cibé stádas dlíthiúil atá aici agus cibé acu a mheastar nó nach meastar go bhfuil siad fónta ó thaobh an chomhshaoil de, agus freisin go gcumhdófar freisin gach oibríocht a tharlaíonn roimh oibríochtaí eile;
                        
                     
                           (b)
                        
                        
                           teidil agus téacsanna réamhráiteacha a chur isteach in Iarscríbhinn IV, téacsanna a mhíníonn cad is ciall le “hoibríochtaí neamh-aisghabhála” (Iarscríbhinn IVA) agus le “hoibríochtaí aisghabhála” (Iarscríbhinn IVB); agus
                        
                     
                           (c)
                        
                        
                           tuairiscí na n-oibríochtaí in Iarscríbhinn IV a uasdátú agus a shoiléiriú i gcomhréir le forbairtí eolaíocha, teicniúla agus eile, forbairtí a tharla ó glacadh an Coinbhinsiún in 1989, agus, trí fhorálacha uileghabhálacha a thabhairt isteach in Iarscríbhinn IV, go gcumhdófar le ceanglais an Choinbhinsiúin gach oibríocht nach luaitear go sonrach.
                        
                     I gCuid I den Iarscríbhinn a ghabhann leis an gCinneadh seo tá togra mionsonraithe lena leasófar Iarscríbhinn IV a ghabhann leis an gCoinbhinsiún.
            
            
               3.   Tíolacfaidh an tAontas togra ag an 15ú cruinniú de Chomhdháil na bPáirtithe lena leasófar iontrálacha in Iarscríbhinní II agus IX a ghabhann leis an gCoinbhinsiún maidir le dramhaíl phlaisteach. I gCuid II den Iarscríbhinn a ghabhann leis an gCinneadh seo tá tograí mionsonraithe a bhaineann leis na leasuithe sin.
            
            
               4.   Cuirfidh an Coimisiún, thar ceann an Aontais, na tograí dá dtagraítear i míreanna 2 agus 3 in iúl do Rúnaíocht an Choinbhinsiúin.
            
            
               5.   Molfaidh an tAontas go bhforbróidh Comhdháil na bPáirtithe míniúcháin nó treoir nach bhfuil le cur isteach sa Choinbhinsiún féin, lena dtugtar soiléirithe agus samplaí faoi na hoibríochtaí diúscartha in Iarscríbhinn IV a ghabhann leis an gCoinbhinsiún, nó tacóidh sé le togra den chineál sin ó Pháirtithe eile.
            
         
         
            Airteagal 2
            Is é an seasamh atá le glacadh thar ceann an Aontais ag an 15ú cruinniú de Chomhdháil na bPáirtithe a mhéid bhaineann le tograí a mholann Páirtithe eile sa Choinbhinsiún chun Iarscríbhinn IV agus iontrálacha áirithe in Iarscríbhinní II, VIII agus IX a ghabhann leis an gCoinbhinsiún go bhféadfaidh an tAontas tacú le leasuithe a mholann Páirtithe eile sa Choinbhinsiún, ar choinníoll go rannchuidíonn siad le cuspóirí an Aontais a bhaint amach mar a liostaítear iad in Airteagal 1(1), a bhaineann leis na nithe seo a leanas:
            
                        (a)
                     
                     
                        oibríochtaí diúscartha atá liostaithe in Iarscríbhinn IV a ghabhann leis an gCoinbhinsiún;
                     
                  
                        (b)
                     
                     
                        iontrálacha nua-mholta le haghaidh dramhthrealamh leictreach agus leictreonach in Iarscríbhinn II (catagóirí dramhaíola ar gá iad a mheas ar bhealach speisialta) a ghabhann leis an gCoinbhinsiún, agus
                     
                  
                        (c)
                     
                     
                        iontrálacha le haghaidh dramhthrealamh leictreach agus leictreonach atá liostaithe faoi láthair in Iarscríbhinní VIII agus IX a ghabhann leis an gCoinbhinsiún,
                     
                  
         
            Airteagal 3
            Féadfar mionchoigeartú ar an seasamh dá dtagraítear in Airteagail 1 agus 2 a chomhaontú, i bhfianaise forbairtí ag an 15ú cruinniú de Chomhdháil na bPáirtithe, idir ionadaithe an Aontais, i gcomhairle leis na Ballstáit, le linn cruinnithe comhordaithe ar an láthair, gan aon chinneadh eile ón gComhairle.
         
         
            Airteagal 4
            I gcás ina nglacfar iontrálacha nua maidir le dramhthrealamh leictreach agus leictreonach neamhghuaiseach in Iarscríbhinn II a ghabhann leis an gCoinbhinsiún ag an 15ú cruinniú de Chomhdháil na bPáirtithe, déanfaidh an tAontas, a mhéid is gá, na bearta is gá faoi Chinneadh ECFE, gan dochar don fhógra arna thíolacadh i gcomhréir le hAirteagal 11 den Choinbhinsiún chun a áirithiú go leanfar de gan difear a dhéanamh do na rialuithe reatha maidir le loingsithe dramhthrealaimh leictrigh agus leictreonaigh neamhghuaisigh laistigh den Aontas agus de LEE.
         
         
            Airteagal 5
            Tiocfaidh an Cinneadh seo i bhfeidhm ar dháta a ghlactha.
         
         
            Arna dhéanamh sa Bhruiséil, 24 Samhain 2020.
            
               
                  Thar ceann na Comhairle
               
               
                  An tUachtarán
               
               M. ROTH
            
         
         
            (1)  Cinneadh 93/98/CEE ón gComhairle an 1 Feabhra 1993 maidir le tabhairt i gcrích an Choinbhinsiúin, thar ceann an Chomhphobail Eorpaigh, maidir le Rialú Gluaiseachtaí Trasteorann Dramhaíolacha Guaiseacha agus a nDiúscairt (Coinbhinsiún Basel) (IO L 39, 16.2.1993, lch. 1).
         
            (2)  Rialachán (CE) Uimh. 1013/2006 ó Pharlaimint na hEorpa agus ón gComhairle an 14 Meitheamh 2006 maidir le loingsithe dramhaíola (IO L 190, 12.7.2006, lch. 1).
         
            (3)  Treoir 2008/98/CE ó Pharlaimint na hEorpa agus ón gComhairle an 19 Samhain 2008 maidir le dramhaíl agus lena n-aisghairtear Treoracha áirithe (IO L 312, 22.11.2008, lch. 3).
      
      
         
            IARSCRÍBHINN
            CUID I
            
               Togra, thar ceann an Aontais Eorpaigh, le haghaidh leasuithe ar Iarscríbhinn IV a ghabhann le Coinbhinsiún Basel maidir le Rialú Gluaiseachtaí Trasteorann Dramhaíolacha Guaiseacha agus a nDiúscairt
            
            
               (togra le haghaidh téacs nua i gcomhair Iarscríbhinn IV)
            
            
               
                  
                     IARSCRÍBHINN IV (1)
                  
                  Oibríochtaí Diúscartha
                  Tá dhá chatagóir oibríochtaí diúscartha ann, is iad sin oibríochtaí aisghabhála agus oibríochtaí neamh-aisghabhála. Oibríochtaí neamh-aisghabhála a chuimsítear i roinn A agus oibríochtaí aisghabhála a chuimsítear i roinn B.
                  Cumhdaítear freisin i ranna A agus B araon den Iarscríbhinn seo oibríochtaí diúscartha a dhéantar sula gcuirtear an t-ábhar faoi aon cheann de na hoibríochtaí a luaitear sna ranna sin faoi seach (2).
                  Cumhdaítear san Iarscríbhinn seo gach oibríocht diúscartha, cibé stádas dlíthiúil atá aici agus cibé acu a mheastar nó nach meastar go bhfuil siad fónta ó thaobh an chomhshaoil de.
                  A.   Oibríochtaí neamh-aisghabhála
                  Is oibríocht neamh-aisghabhála aon oibríocht nach oibríocht aisghabhála í fiú i gcás ina mbeidh gnóthú substaintí nó fuinnimh ina thoradh tánaisteach uirthi.
                  
                              D20
                           
                           
                              Cur i líonadh talún os cionn talún a ndearnadh innealtóireacht air agus atá scartha amach ón gcomhshaol
                           
                        
                              D21
                           
                           
                              Locadh dromchla (e.g. leacht nó sloda a chur i gcairn, taiscumair nó dambaí fuíll)
                           
                        
                              D22
                           
                           
                              Cur ar thalamh seachas talamh a chumhdaítear faoi D 20 agus D 21 (e.g. buanstóráil os cionn talún)
                           
                        
                              D23
                           
                           
                              Buanstóráil faoi thalamh (e.g. coimeádáin a chur i mianach)
                           
                        
                              D24
                           
                           
                              Cur i dtalamh seachas talamh a chumhdaítear faoi D 23 (e.g. instealladh isteach i dtoibreacha, i gcruinneacháin salainn de stórtha a bhíonn ann go nádúrtha)
                           
                        
                              D25
                           
                           
                              Cóireáil talún in situ (e.g. bith-dhíghrádú nó cóireáil bhitheolaíoch nó cheimiceach)
                           
                        
                              D26
                           
                           
                              Scaoileadh isteach i ndobharlach seachas i bhfarraigí/in aigéan
                           
                        
                              D27
                           
                           
                              Scaoileadh isteach i bhfarraigí/aigéin lena n-áirítear ionsá ar ghrinneall na farraige
                           
                        
                              D28
                           
                           
                              Scaoileadh isteach san atmaisféar (e.g. gáis atá comhbhrúite nó leachtaithe a scaoileadh)
                           
                        
                              D29
                           
                           
                              Cóireáil theirmeach seachas cóireáil theirmeach a chumhdaítear faoi R 24 i roinn B (e.g. loisceadh)
                           
                        
                              D30
                           
                           
                              Neamh-aisghabháil seachas neamh-aisghabháil a chumhdaítear faoi D 20 go D 29
                           
                        
                              D31
                           
                           
                              Cóireáil bhitheolaíoch sula gcuirtear an t-ábhar faoi aon cheann de na hoibríochtaí i roinn A
                           
                        
                              D32
                           
                           
                              Meascadh, lena n-áirítear cumasc, sula gcuirtear an t-ábhar faoi aon cheann de na hoibríochtaí i roinn A
                           
                        
                              D33
                           
                           
                              Cóireáil de láimh (e.g scaradh), cóireáil fhisiceach/mheicniúil nach cóireáil fhisiceach/mheicniúil a chumhdaítear faoi D32 (e.g. scaradh, laghdú méide, galú, triomú, uathchlábhú), cóireáil fhisiceach/cheimiceach (e.g. eastóscadh leachta), cóireáil cheimiceach (e.g. neodrúchán, deascadh ceimiceach) nó bac gluaiseachta (e.g. cobhsú, soladú) sula gcuirtear an t-ábhar faoi aon cheann de na hoibríochtaí i roinn A
                           
                        
                              D34
                           
                           
                              Athphacáistiú sula gcuirtear an t-ábhar faoi aon cheann de na hoibríochtaí i roinn A
                           
                        
                              D35
                           
                           
                              Cóireáil eile nach cóireáil í a chumhdaítear faoi D 31 go D 34 sula gcuirtear an t-ábhar faoi aon cheann de na hoibríochtaí i roinn A
                           
                        
                              D36
                           
                           
                              Stóráil shealadach sula gcuirtear an t-ábhar faoi aon cheann de na hoibríochtaí i roinn A
                           
                        B.   Oibríochtaí aisghabhála
                  Is é atá in oibríocht aisghabhála aon oibríocht arb é a príomhthoradh go mbaintear úsáid fhónta as dramhaíl trína cur in ionad ábhair eile a mbainfí feidhm ar leith astu murach sin, nó go n-ullmhaítear dramhaíl chun an fheidhm sin a bhaint aisti, sa ghléasra nó sa gheilleagar i gcoitinne.
                  
                              R20
                           
                           
                              Ullmhú le haghaidh athúsáide (m.sh. seiceáil, glanadh, deisiú, athchóiriú)
                           
                        
                              R21
                           
                           
                              Athchúrsáil substaintí orgánacha (m.sh. cóireáil fhisiceach/mheicniúil, cóireáil cheimiceach)
                           
                        
                              R22
                           
                           
                              Athchúrsáil ar mhiotal agus ar chumaisc mhiotail (e.g. bruithniú, hidri-mhiotaleolaíocht, cóireáil fhisiceach/mheicniúil)
                           
                        
                              R23
                           
                           
                              Athchúrsáil ábhar neamhorgánach nach ábhar neamhorgánach é a chumhdaítear faoi R22 (e.g. cóireáil fhisiceach/mheicniúil, cóireáil cheimiceach)
                           
                        
                              R24
                           
                           
                              Cóireáil theirmeach arb é an príomhthoradh atá uirthi fuinneamh a ghiniúint (e.g. loisceadh)
                           
                        
                              R25
                           
                           
                              Aisghabháil nach aisghabháil í a chumhdaítear faoi R 20 go R 24
                           
                        
                              R26
                           
                           
                              Cóireáil bhitheolaíoch sula gcuirtear an t-ábhar faoi aon cheann de na hoibríochtaí i roinn B
                           
                        
                              R27
                           
                           
                              Meascadh, lena n-áirítear cumasc, sula gcuirtear an t-ábhar faoi aon cheann de na hoibríochtaí i roinn B
                           
                        
                              R28
                           
                           
                              Cóireáil de láimh (e.g scaradh), cóireáil fhisiceach/mheicniúil nach cóireáil fhisiceach/mheicniúil a chumhdaítear faoi R27 (e.g. scaradh, laghdú méide, galú, triomú, uathchlábhú), cóireáil fhisiceach/cheimiceach (e.g. eastóscadh leachta) nó cóireáil cheimiceach (e.g. neodrúchán, deascadh) sula gcuirtear an t-ábhar faoi aon cheann de na hoibríochtaí i roinn B
                           
                        
                              R29
                           
                           
                              Athphacáistiú sula gcuirtear an t-ábhar faoi aon cheann de na hoibríochtaí i roinn B
                           
                        
                              R30
                           
                           
                              Cóireáil eile nach cóireáil í a chumhdaítear faoi R 26 go R 29 sula gcuirtear an t-ábhar faoi aon cheann de na hoibríochtaí i roinn B
                           
                        
                              R31
                           
                           
                              Stóráil shealadach sula gcuirtear an t-ábhar faoi aon cheann de na hoibríochtaí i roinn B
                           
                        
            
            CUID II
            
               Tograí, thar ceann an Aontais Eorpaigh,le haghaidh leasuithe ar Iarscríbhinní II agus IX a ghabhann le Coinbhinsiún Basel maidir le Rialú Gluaiseachtaí Trasteorann Dramhaíolacha Guaiseacha agus a nDiúscairt
            
            In dhá fhonóta den iontráil Y48 in Iarscríbhinn II a ghabhann leis an gCoinbhinsiún agus i dhá fhonóta den iontráil B3011 in Iarscríbhinn IX a ghabhann leis an gCoinbhinsiún, cuirfear “Athchúrsáil ábhar orgánach (e.g. cóireáil fhisiceach/mheicniúil, cóireáil cheimiceach) (R21 in Iarscríbhinn IV, Roinn B)” in ionad an téacs “Athchúrsáil/aisghabháil substaintí orgánacha nach n-úsáidtear mar thuaslagóirí (R21 in Iarscríbhinn IV, Roinn B)” agus cuirfear “oibríocht R21” in ionad an téacs “oibríocht R3”.
            Tiocfaidh na hathruithe sin i bhfeidhm tráth a thiocfaidh an leasú ar Iarscríbhinn IV a ghabhann leis an gCoinbhinsiún i bhfeidhm.
            
               (1)  Tiocfaidh na leasuithe ar an Iarscríbhinn sin i bhfeidhm an [dáta atá [trí][ceithre] bliana tar éis do Chomhdháil na bPáirtithe iad a ghlacadh].
            
               (2)  Féach oibríochtaí D31 go D36 i roinn A agus oibríochtaí R26 go R31 i roinn B.